
	Klubbnavn
	Melhus Idrettslag

	Stiftet
	28.02.1898

	Idretter
	Allidrett, Fotball, Innebandy, Håndball, Orientering, Styrkeløft, Svømming, Trim, Basketball, Swing og Volleyball

	Adresse
	Idrettsvegen 35 - 7224 Melhus

	Postadresse
	Postboks 99 - 7221 Melhus

	E-post
	post@melhusil.no

	Hjemmeside
	www.melhusil.no

	Organisasjonsnummer
	976 887 522

	Bankforbindelse
	Melhusbanken

	Bankkonto
	4230.06.64940

	Medlem av
	Norges Idrettsforbund og olympiske og paralympiske komité

	Tilknyttet
	Norges Idrettsforbund, Trøndelag Idrettskrets, Melhus Idrettsråd

	Styreleder
	Unni Skånøy

	Telefonnummer

Melhus Idrettslag sin klubbhåndbok skal svare på de viktigste spørsmålene om klubben og gjøre det enkelt å finne ut hva som gjelder internt i klubben. Den skal sikre at det er kontinuitet i det som bestemmes og gjøres.

Arbeidet med klubbhåndboka startet sommeren 2020, og har blitt gjennomgått kapittel for kapittel ved styremøter. Selv om mye og det viktigste er på plass er det viktig å påpeke at klubbhåndboka ikke er et ferdig dokument – og endres og tilføyes kontinuerlig i samråd med retningslinjer og tema som er aktuelt i idrettens hverdag. Klubbhåndboka er basert på innspill av komiteer, utvalg, trenere, utøvere og foreldre i klubben. Den skal brukes om et arbeidsverktøy for alle medlemmer, utøvere, foreldre, styrer, komiteer, ansatte, trenere og dommere i Melhus Idrettslag. Håndboka skal benyttes til å forstå og kommunisere hva som er viktig i vår klubb, hvilken klubb vi er, hva vi skal oppnå, hvilke idretter vi tilbyr og hvordan vi gjør ting. Om du savner eller ønsker å tilføye noe i klubbhåndboka. Det kan gjøres via å sende en e-post til leder@melhusil.no.
[bookmark: _Toc80526684][bookmark: _Toc164281972]Vår historie - En liten smakebit ...
I 1898 ble klubben stiftet av Ole J. Søberg og da ved navnet "Melhus Sportsforening" som ble endret til "Melhus Idrettslag" i 1900. Endringen ble markert med et stort skirenn på Eggabakken. Da med ny formann Anton Gimse som var aktiv innen langrenn. På slutten av 1800-tallet var det en bred tilstrømning til idretten som også var et viktig ledd i den alminnelige demokratiprosessen som bla resulterte i at allmenn stemmerett for menn ble innført i 1898. Idrettslaget ble stiftet da masse- og konkurranseidretten med ideen om organisert idrett vant fram i Norge.

I tillegg til de ti avdelingene vi har per januar 2021 har klubben gjennom historien hatt avdelinger i skøyter, hopp, alpint og friidrett. Vi har siden den gang vært opptatt av samarbeid, viljen til å nå mål og gleden i mestring. Melhus kommune er en aktiv og idrettsfokusert kommune, og for Melhus idrettslag er det viktig å ta vare på ordene dugnad, frivillighet og engasjement i vokabularet til klubben. I flere perioder har levevilkår og samfunnsforholdene endret seg i samsving med idretten - og for oss dreier det seg om å tilpasse og organisere aktivitet, glede, samhold og konkurranse for alle. 

Melhus Idrettslag baserer sin aktivitet på felles vedtatte verdier for norsk idrett: 
Ærlig, leken, ambisiøs og inkluderende. 

Ut fra fellesverdiene i norsk idrett, har Melhus Idrettslag tydeliggjort hva som skal prege oss og klubben vår. 
Melhus Idrettslag sine verdier: Idrettsglede, felleskap, helse og ærlighet
Verdiene skal hjelpe oss til
· Å skape et godt klubbmiljø, der vi tar godt vare på hverandre
· Å skape gode holdninger, som fører til et godt treningsklima
· Å være en klubb som er kjent for godt samarbeid og god oppførsel
· Å fremstå slik klubben ønsker i alle sammenhenger
· Å bli tydelige, få frem det som skiller oss fra andre, og klargjøre vår spesielle identitet
· Å arbeide med fokus på frivillighet, demokrati, lojalitet og likeverd

Melhus IL sin visjon er: Idrettsglede for alle!
Dette er drømmen vår og et bilde av den fremtiden vi ønsker for klubben. Visjonen forteller oss hvorfor folk er med og gjør en innsats for akkurat vår klubb. Den sier hva vi skal strekke oss etter og skape sammen. For at visjonen skal kunne omsettes til handling, kreves det god kommunikasjon. En dypere tolkning av visjonen er at alle som vil, har mulighet og kan drive med aktivitet enten på høyt nivå eller ved ren glede har muligheter innen vår klubb. 
Vi ønsker absolutt alle velkommen som medlemmer hos oss!

Melhus IL sin virksomhetsidé: Å gagne og fornøye - ha alltid det for øye
På midten av 70-tallet vedtok styret i MIL at det skulle lages en fane. Medlemmene ble oppfordret til å komme med forslag til motto/slagord. Jens Olav Singstad og Odd Granås sitt forslag ble vedtatt. Det viste seg at de hadde funnet følgende «visdomsord» på ei fyrstikkeske: 

Å GAGNE OG FORNØYE – HA ALLTID DET FOR ØYE

Ved nærmere undersøkelse viste det seg at den romerske dikteren Flaccus Horatius, (Horats) f.68 år f.Kr. var opphavsmannen. Denne ideen forteller hva klubben vår i all hovedsak skal drive på med. Virksomhetsideen definerer hva som er det spesielle og unike med Melhus Idrettslag og den aktiviteten vi har valgt. 

Visjonen, verdiene og virksomhetsideen er rettledende for alle medlemmer, tillitsvalgte, trenere og støtteapparatet. Dette er utgangspunktet for det vi skal skape sammen, hvordan vi skal fremstå, og hva vi skal drive på med og ha fokus på av oppgaver. I Melhus Idrettslag skal alle som vil få lov til å utvikle seg. Dette utdypes gjennom at alle skal få lov til å bli så gode som de vil, på det de vil og at det er plass til alle. Enten om man ønsker å bli toppidrettsutøver eller om man ønsker å holde seg i form eller søke sosiale arenaer gjennom våre avdelinger.

